
מועצה מקומית שהם
פרוטוקול ישיבת מליאה  מס' 1

יום שלישי, י"א בשבט  תש"ע , 26.1.10

נוכחים:
 גיל ליבנה – יו"ר, דודי נטר, גלעד רבינוביץ, יורם איילון, דפנה רענן כהן, 
 דפנה רבינוביץ, איתן פטיגרו, איציק בונצל, שימי אלבז, יצחק שטרנברג, יצחק דהן,  
 יוסי לוי.

התנצלו:
 משה מזרחי, חגית וינטראוב. 

משתתפים: מתניהו אנגלמן, ישראל שטרסברג, נוגה שריג, אסתר פוסטר, איציק עוז, 
 תמיר פוגל, עו"ד מורן דדשוב. 
רשמה:
 ליה ויסמן.
על סדר היום:

1. אישור פרוטוקול ישיבת מליאה מס' 10 מיום 29.12.09.
2. פרישת חבר המועצה יורם איילון
3. שנת החינוך –  מצגת תיכון שהם -  אסתר פוסטר, מנהלת התיכון
4. אישור הסכם עם מועצה אזורית חבל מודיעין בנושא כביש גישה לא"ת צפוני וקו ביוב משותף
5. אישור תב"רים
6. אישור פתיחת חשבונות בנקים: א.  מענקי מפעל הפיס
                                                     ב.   אגרות והיטלים – א"ת צפוני
7. השתתפות במתנות – חוזר מנכ"ל משרד הפנים  8/2009
8. אישור ניהול מו"מ להשכרת מבנה בריאות השן
9. עדכונים  
10. שונות
יו"ר
:
ערב טוב, אני מתכבד לפתוח את ישיבת המליאה הראשונה לשנה 2010, שתהייה לנו שנה 
                   מוצלחת ומשגשגת.

1. אישור פרוטוקול ישיבת מליאה מס' 10 מיום 29.12.09.
יו"ר  
:
האם יש הערות לפרוטוקול ישיבת מליאה  מס' 10 מיום 29.12.09. 
         מחליטים פה אחד

                     לאשר פרוטוקול ישיבת מליאה מס' 10 מיום 29.12.09.

2. פרישת חבר המועצה יורם איילון
יו"ר
:
הערב אנחנו נפרדים מסגן ראש המועצה יורם איילון. יורם מבקש לפרוש מתפקידו כסגן 
                   ראש המועצה ומחברותו במועצה מסיבות אישיות, אנחנו נכבד את בקשתו. יורם כיהן 
                   כיו"ר בועדות רבות במועצה, יש לציין את התנדבותו הענפה עוד לפני כהונתו ואני מאמין 
                   שגם בהמשך נהנה מפועלו. יורם, אני רוצה להודות לך בשמי ובשם כל חברי 
                   המועצה על העבודה השוטפת והמשותפת. יורם מפנה את מקומו ליצחק דהן נציג סיעת 
                   "מאמינים בשהם".  

יורם  :
תודה רבה על שנה שבמהלכה הייתי שותף לעבודה בכל הרבדים, במסגרת השנה הזו 
                   למדתי שיש להעריך את עבודתכם, חברי המועצה, עבודה מצוינת המבוצעת בהתנדבות 
                    ובכל שעה. ליצחק דהן אני מאחל הצלחה. אני מאמין שתעשה זאת על הצד הטוב ביותר.

יו"ר
:
אני וכל חברי המועצה מצטרפים לברכות ליצחק דהן. השליחות שאליה נרתמת היא למען
                   ציבור התושבים, חשוב שתדע להגיע להחלטות הנכונות. אני וצוות העובדים נעמוד לרשותך 
                   בכל תחום.

3. שנת החינוך –  מצגת תיכון שהם -  אסתר פוסטר, מנהלת התיכון
יו"ר
:
במסגרת שנת החינוך, בתחילת כל ישיבת מליאה נסקור את תוכנית העבודה בבית ספר 
                   ביישוב. מנהל/ת בית הספר יציג בפנינו את עיקרי התוכנית לשנה"ל תש"ע. הערב אסתר 
                    פוסטר, מנהלת תיכון שהם, תציג את תיכון שהם.
איציק בונצל :
אני מבקש להודות לאגף החינוך, למנהלת האגף נוגה שריג ולסגניתה אופירה ביטון, על 
                   שיתוף הפעולה הפורה בהקמה ובפתיחת הספרייה בבית ספר אבני החושן.

    אסתר פוסטר , מנהלת תיכון שהם סוקרת מצגת על תיכון שהם, במצגת מפורטים נתונים כלליים 
    ומספר פרויקטים ייחודיים:
1. מרכז למידה לליקויי למידה.
2. תוכנית יזמות הכוללת הורים מתנדבים.
3. רובוטיקה – במסגרת תוכנית הלימודים התלמידים ישתתפו בתחרות ארצית לרובוטיקה.
4. מרוץ שרית שניאור הכולל סיפורי מורשת. ראש המועצה מספר על מורשת הצנחנים. השנה כנראה יצטרף אלינו גם סגן שר הביטחון וילנאי. 
   מציגה דגשים מיוחדים לבית הספר: מניעת נשירה, מניעת סמים ואלכוהול, תכנית יעוץ אישי לכל 
   תלמיד, פעילות חברתית, העלאת הזכאות ואיכות תעודות בגרות.
יו"ר   :
תודה לאסתר על המצגת והעשייה החינוכית הרבה.
4. אישור הסכם עם מועצה אזורית חבל מודיעין בנושא כביש גישה לא"ת צפוני וקו ביוב משותף
יו"ר
:
אנחנו מתחילים בהכנות לעבודות הפתוח באזור התעשייה הצפוני, אנו נדרשים להסדר 
                   עם חבל מודיעין בעניין פרויקטים משותפים, כגון: כביש הכניסה לאזור התעשייה. מציג 
                   את ההסכם לאישור.
             מחליטים פה אחד

                     לאשר הסכם עם מועצה אזורית חבל מודיעין בנושא כביש גישה לא"ת 
                   צפוני וקו ביוב משותף.
5. אישור תב"רים
יו"ר
:
א.ת. צפוני – רשות העתיקות – תב"ר 320 : עדכון התב"ר לסך של 2 מליון ₪ וזאת 
 

בהתאם לתשלומים של הזכיינים. מופחתת הלוואה בסך 150,000 ₪ . הרשאה 
  

קודמת של מינהל מקרקעי ישראל בסך 100,000 ₪ בוטלה.



א.ת. צפוני – תכנון ניהול ופיתוח – תב"ר 287 : עדכון התב"ר לסך של 133,880,394 ₪, 
                   וזאת בהתאם לתשלום של הזכיינים בגין עבודות הפיתוח . מופחתת הלוואה בסך 
                   1,100,000 ₪.


במסגרת אישור התב"ר – מבקש לאשר ההעברות לחכ"ל (בהתאם להחלטה 
                   קודמת של המליאה). עבודות הפיתוח יבוצעו ע"י החכ"ל. המועצה תעביר לחכ"ל הסכומים 
                    שנכללו בתקציב השנתי המאושר של החכ"ל ואשר הוצגו בפני המועצה. 



הסדרי תנועה ומפרץ הורדת תלמידים בי"ס בסחלבים – תב"ר 363 : אישור תקציב בסך
                   700,000 ₪ לביצוע הסדרי תנועה ומפרץ הורדת תלמידים בבי"ס על יסודי צומח בשכונת 
                   סחלבים. השתתפות משרד התחבורה בסך 490,000 ₪ (70%) השתתפות ק.ע.פ. בסך 
                    210,000 ₪ (30%). בהתאם יוקטן תב"ר 357. 

                   מת"ח מעבר בטוח רחוב המצפה שכונת חמניות – תב"ר 364 : אישור פרויקט מעבר בטוח 
                   ברחוב המצפה בשכונת חמניות בסך 75,000 ₪.השתתפות משרד התחבורה בסך 52,500 ₪ 
                   (70%). השתתפות ק.ע.פ. בסך 22,500 ₪ (30%). בהתאם יוקטן תב"ר 357 .
                   פרויקטים לתחבורה 2010  - תב"ר 357: הקטנת התב"ר לסך של 67,500 ₪. יתרת התב"ר 
                 
לביצוע פרויקטים של תחבורה.

  
מעבר בטוח כיכר אנפה ליד בי"ס ניצנים – תב"ר 365 : ביצוע מעבר בטוח משכונת 
                   הדסים לבי"ס ניצנים. היקף הפרויקט בסך 2,500,000 ₪. בשלב זה מועלה לאישור סך של 
                   1,800,000 ₪ . 1,750,000 ₪ (70% ) ממשרד התחבורה וסך של 50,000 ₪ השתתפות 
                   המועצה לצורך קידום התכנון. יתרת השתתפות המועצה תאושר בהמשך. 

בי"ס על יסודי צומח – תב"ר 341 : משרד החינוך אישר תוספת של 1,107 מ"ר נוספים 
                   לבניית בי"ס (ההרשאה הקודמת הייתה -  3,692 מ"ר). תוספת התקציב הינה בסך 
                   5,377,341₪ . 

          מחליטים פה אחד

                    לאשר את התב"רים הבאים:

תב"ר 320 א.ת צפוני – רשות העתיקות        2  מלש"ח מהיטלי פיתוח

                                                                          הפחתה 150 אלש"ח הלוואה

תב"ר 287 א.ת צפוני – תכנון ניהול ופיתוח  133,880,394 ₪  מהיטלי פיתוח


              הפחתה 1,100,000 ₪ הלוואה
             כמו כן, מאשרים כי בהתאם להחלטה קודמת של המליאה, עבודות 
             הפיתוח יבוצעו ע"י החכ"ל. המועצה תעביר לחכ"ל הסכומים שנכללו בתקציב השנתי 
             המאושר של החכ"ל ואשר הוצגו בפני המועצה. 
תב"ר 363 הסדרי תנועה שכ' סחלבים     490 אלש"ח במימון משרד התחבורה 






                   210 אלש"ח במימון ק.ע.פ(כנגד הקטנת תב"ר 357)

תב"ר 364 מעבר בטוח שכונת חמניות       52,500 ₪ במימון משרד התחבורה

                                                                   22,500 ₪ במימון ק.ע.פ (כנגד הקטנת תב"ר 357)

תב"ר 357 פרויקטים לתחבורה 2010        הפחתה  232,500 ₪ במימון ק.ע.פ

תב"ר 365 מעבר בטוח כיכר אנפה             1,750,000 ₪ במימון משרד התחבורה

                                                                    50 אלש"ח במימון ק.ע.פ

תב"ר 341 – בי"ס על יסודי צומח 
        תוספת של 5,377,341 ₪ במימון משרד החינוך

6. אישור פתיחת חשבונות בנקים

יו"ר  
:
א.  מענקי מפעל הפיס
 

ע"פ דרישת מפעל הפיס יש  לפתוח חשבון בבנק דקסיה (לשעבר אוצר השלטון המקומי) 
                   לכל פרויקט הממומן ע"י מפעל הפיס.
                   ב. אגרות והיטלים – א"ת צפוני
                   יש לפתוח חשבון בנק לתשלומי אגרות והיטלים שנגבה מאזור התעשייה הצפוני.


מחליטים פה אחד

                   לאשר פתיחת חשבונות בנק:
1. מענקי מפעל הפיס שיתקבלו בשנים 2010 – 2011
2. אגרות והיטלים – א"ת צפוני
7. השתתפות במתנות – חוזר מנכ"ל משרד הפנים  8/2009
יו"ר
:
ע"פ חוזר מנכ"ל משרד הפנים, יש לאשר השתתפות במתנות לראש הרשות מקומית. 
       בהתאם לנוהל יתאפשר לתת מתנות באירועים, בדרך של הענקת מתנות 
       או המחאות. ערך המתנה לא יעלה על הסכום המרבי הפטור ממס, שעומד על 180  ₪. 
       ההחזר לא יעלה על 1,020 ₪ לחודש וההחזר שנתי לא יעלה על 12,400 ₪.
         מחליטים פה אחד

               לאשר השתתפות במתנות ע"פ חוזר מנכ"ל משרד הפנים 8/2009, במתנות או 
              בהמחאות.
8. אישור לניהול מו"מ להשכרת  מבנה בריאות השן
יו"ר
:
במכרז להשכרת מבנה בריאות השן הגישה מכבי דנט הצעה אך בהעדר ערבויות בנקאיות 
                   המליצה ועדת מכרזים לפסול את המכרז ולנהל משא ומתן. תוצאות המשא ומתן יובאו
                   לאישור המליאה.

         מחליטים פה אחד

                  לאשר ניהול מו"מ להשכרת מבנה בריאות השן, תוצאות המו"מ יובאו 
                  לאישור המליאה.
9. עדכונים  
1. דו"ח שנתי פעילות ניידת משולב, פע"ר ותאונות דרכים 
יו"ר
:
איציק יציג את דוחות הפעילות של הניידת המשולבת והמשטרה ביישוב.

איציק
:
ישנה ירידה יפה ביחס לשנת 2008 בכל הנושאים, צריך לזקוף את הירידה לעבודה 



המשולבת של הסיור, המשטרה, המתנדבים ומערך המצלמות הפרוסות ביישוב.

                   מציג דו"ח מעודכן מהמשטרה לגבי שנת 2009 ביחס ל- 2008.    
שימי
:
בשנת 2008 לא פעלה יחידת הג'יפים, כיום חברים ביחידה 56 מתנדבים. פעילותם הרצינית 
                    מרתיעה את הגורמים הנכנסים ליישוב במטרה לגנוב.

איתן
:
אני רוצה לציין שכיום יש 12 מתנדבים מהנוער.
דפנה רענן כהן :
אני חושבת שיש לשים דגש על מניעת אלימות במיוחד בקרב הנוער.
    איציק
:
קבלנו מינוי לפקחן נוער שהתחיל את עבודתו ונפעל בנושא.

יוסי  :
האם ניתן לטפל בכניסה הדרומית לישוב?


איציק   :
אנחנו עובדים על הכניסות לישוב, בכניסה הדרומית אנחנו מכינים תוכנית עבודה ל- 2 




מסלולים, מסלול ירוק לתושבים ואדום לאורחים.

דפנה רענן כהן :
האם ניתן לקבל נתוני השוואה בין שהם ליישובים אחרים?


איציק  :
בשהם ישנה ירידה ב- 47% מול 20% בכלל הארץ.

יצחק שטרנברג:
עם תחילת עבודת פקחן הנוער, האם יתמקד בנושא אס"א ?

איציק  :
כן, פקחן הנוער יטפל בנושא אלכוהול וסמים.

                   ב. הודעת סגנית ראש המועצה דפנה רבינוביץ על אי התמודדות חברת מטרופולינט  
                   במכרז מערכות ניהול כספית
יו"ר
:
חברת המועצה דפנה רבינוביץ הודיעה על ביטול  השתתפות חברת מטרופולינט במכרז 
                   מערכות ניהול כספיות. יצאה הודעה לשר הפנים בנושא משיכת הבקשה לאישור 
                   ההשתתפות.

                   ג.סיכום פגישה עם שר הדתות בנושא הקמת מועצה דתית.


שר הדתות משך את הדרישה להקמת מועצה דתית. הרב סתיו הכין חוברת מפורטת על 
                   תוכניות העבודה בנושאי דת ואותה הגשנו לשר. השר התרשם מעבודתנו והבטיח לסייע לנו 
                   בתמיכה בהמשך.
                    ד.חגיגה בירוק

ביום שישי הקרוב, 30.1.10 נקיים את אירוע ט"ו בשבט בפארק – "חגיגה בירוק" אני מזמין אתכם להצטרף לארוע. 

         הישיבה הסתיימה.

        מתניהו אנגלמן






         גיל  ליבנה 
       מנכ"ל   המועצה





                  ראש  המועצה

00070556

